— XXXVII - 



Horsens Fjordene paa ret tørre Strandenge. Ved Gennemsyn af Museets Herbarie- 

 eksemplarer af Arten viste det sig, ifølge Dr. Ostenfeld, at to af de i Langes 

 Haandbog opførte Findesteder maa udgaa, nemlig „Masnedsund (Rostrup)" og 

 „Ved Hindsgavl" (Schiøtz), da de indlagte Eksemplarer hørte til Trifolium minus. 

 Foruden paa det gamle Findested ved Stensballe Sund (rettere Nørre Strands 

 Sydbred) fandt jeg Arten paa følgende Steder: Fakkegrav Strand (hvor den ad 

 en Vej var vandret højt op i Skoven formodentlig ved Høkørsel). Rosenvold 

 Strand, Klakring Skovhavestrand, Juelsminde Strand paa tre Steder, og paa 

 Gyllingnæs. Den stod altid sammen og blandet med Trifolium minus, som den 

 er overordentlig lig, men forøvrig er habituelt forskellig Ira, og optraadte paa 

 to af Findestederne under to Former, enten som nedliggende, kortstænglet, eller 

 som opløben, langstænglet, næsten opret. Den første er den typiske og findes i 

 store Samlinger, den anden kan træffes fjærnt fra Stranden mellem tæt Græs, 

 men kun i faa Eksemplarer og er sikkert fremkaldt af det uvante Voksested. 



Til Adskillelse fra Trifolium minus kan anføres, at Blomsterhovedets Stilk 

 er traadfln og ofte slynget og bugtet, at Blomsterne er tydelig stilkede og sam- 

 lede i et Antal af 3 til 6 (ikke som angivet i Raunkiærs Ekskursionsflora af 

 3 — 15), at Smaabladenes Tilledningsstilke er meget korte og lige lange og at 

 Planten er frisk grøn, og ikke rødlig anløben. Efter mine Erfaringer begynder 

 Arten at blomstre c. 14 Dage tidligere end Trifolium minus og vokser som 

 Regel i store Samlinger paa Grænsen af Strandengen, hvor denne gaar over i 

 højere liggende Land. Den er sikkert, som Prof. Rostrup antog, ikke nogen 

 Sjældenhed, og anbefales til nærmere Eftersøgning, især ved de østjyske Fjorde. 



K. Wiinstedt. 



Sagina procumbens x subulata. 



I Botanisk Tidsskrifts 19. Bind (1897) omtaler Professor Rostrup Sagina 

 subulata X procumbens fra Klitmøller i Thy. Siden tror jeg ikke den er omtalt 

 som bemærket i Danmark. 



I Sommeren 1906 fandt jeg den ved Sydbredden af Kvind Sø ved Bry- 

 rup Station, der ligger c. 5 Mil nordvest for Horsens og c. 2 Mil syd for Silkeborg. 

 — Hvor Søbredden ret jævnt gik over i Sandmark (Rødknæmark med Cerastium 

 arvense), var et bredt Bælte af Sagina procumbens L. og paa Sandmarken stod 

 Sagina subulata Torr. & Gray i Mængde. Det laa da nær at søge Krydsningen, 

 og jeg fandt den ogsaa ret talrig mellem Sagina subulata-EkserwplaYeme. 



Til Adskillelse fra S. procumbens kan anføres: Roden kraftigere, Bladene 

 kirtlede, Blomsterstilkene meget længere og oprette, og Blomsterne oftest fem- 

 tallede, og fra S. subulata : Grenen spinklere, ikke straks opadkrummede, men 

 nedliggende paa et længere Stykke, og Blomsterne mindre. 



Sagina subulata Torr. & Gray, der hidtil hyppigst er fundet i Sandegnene 

 paa Jyllands Vestkyst, gaar sikkert længere Øst paa og dybere ind i Jylland end 

 antaget, og maa kunne findes paa Sandmarkerne i Hedepartierne, paa Marker, 

 hvor Dyrkning har været forsøgt, men opgivet igen, og nu henligger og springer 

 i Lyng. Omkring Bryrup, hvor saadanne Marker ikke var sjældne, traf jeg ofte 

 Arten. K. Wiinstedt. 



Bemærkninger om Floraen i Bjerre Herred. 



Nedenstaaende Bemærkninger (for en Del Udskrift af Anmærkninger til de 

 Lister, som jeg haaber at indsende i 1909 til den botaniske Forening) kan 



